text: De kommende dage byder på byger og blæst
  31 juli 2017 kl. 06.33
  Det ustabile sommervejr fortsætter også i de første dage af august. 
  Det kniber fortsat gevaldigt med det varme sommervejr. Ifølge DMI bliver der i de kommende dage også brug for at være i nærheden af et par gummistøvler og en paraply.
  Frem mod den kommende weekend vil temperaturerne falde, og især torsdag byder ifølge meteorologerne på masser af regn og blæst.
  Temperaturerne starter i denne uge omkring de 20 grader, men når vi kommer til weekenden, bliver det køligere, fortæller DMI.
  